NaiveNeuron/SloPal huggingface dataset:
Glváč, Martin, minister obrany SR (2015-11-12):
Ďakujem veľmi pekne. Návrh na vyslovenie súhlasu s prítomnosťou zahraničných ozbrojených síl na území Slovenskej republiky v súvislosti s ich pôsobením v NATO, tzv. NFIU veliteľstva, vám predkladám v nadväznosti na zámer vytvorenia týchto tímov pre integráciu síl NATO (NFIU) v niektorých členských krajinách NATO. Zámer Slovenskej republiky pričleniť sa k členským štátom NATO, na ktorých území sa mali vytvoriť tieto tímy, bol predbežne deklarovaný na zasadnutí ministra obrany 5. februára 2015 v Bruseli a potvrdený v rámci ministeriálu 9. až 10. septembra 2015 v Bruseli. Účelom NFIU je zvýšiť reakcieschopnosť Aliancie a uľahčiť nasadenie jednotiek veľmi rýchlej reakcie a jednotiek rýchleho nasadenia a NFIU bude dohliadať na prípravu a koordináciu a zabezpečenie príjmu koaličných síl pod vedením NATO v prípade ich nasadenia na území Slovenskej republiky. V čase mieru je to, samozrejme, aj zrkadlo alebo taký audit našej štruktúry a našich spôsobilostí ozbrojených síl a bude sa NFIU zameriavať najmä na koordináciu a účasť na jednotlivých cvičeniach. Jedná sa o 41 osôb príslušníkov ozbrojených síl členských krajín NATO, z toho 21 bude zo Slovenska a 20 zo zahraničia. To je maximálny počet, dnes máme deklarovaných zatiaľ 10 príslušníkov iných ozbrojených síl. Chcem zdôrazniť, že sa nejedná o žiadnu základňu NATO, že sa jedná o veliteľstvo, kde jednotlivé spôsobilosti budú obsadené v rámci tohto veliteľstva. Sídlo bolo vybrané a je zväčša – do dvoch tretín – hradené Alianciou, bolo vybrané v kasárňach vo Vajnoroch a predpokladá sa jeho začatie fungovania v prvom štvrťroku 2016. Tento návrh prerokoval Výbor Národnej rady pre obranu a bezpečnosť a Zahraničný výbor Národnej rady Slovenskej republiky. A dovoľujem si vás požiadať o súhlas s týmto návrhom. Ďakujem.
Drobný, Stanislav, poslanec NR SR (2017-04-06):
Ďakujem za slovo. Vážený pán minister vnútra Slovenskej republiky, v súlade s čl. 80 Ústavy Slovenskej republiky a § 129 zákona o rokovacom poriadku si vám dovoľujem podať nasledovnú interpeláciu. Ministerstvo vnútra schválilo dotáciu na projekt miestnej občianskej poriadkovej služby v rómskych komunitách, teda takzvané rómske hliadky. Na tento projekt bolo vyčlenených 10 miliónov eur. Výkon tejto práce nesie podobné znaky, ako práca v súkromnej bezpečnostnej službe. Zamestnanci SBS si však musia absolvovať odbornú prípravu, takzvaný kurz SBS. Svoju bezúhonnosť musia zdokladovať odpisom z registra trestov a musia zložiť skúšku odbornej spôsobilosti, ktorá preverí ich znalosť potrebných právnych predpisov, ako aj znalosť postupov pri ochrane osôb a majetku. V tejto súvislosti si vám dovoľujem položiť tieto otázky: 1. Ako bude prebiehať výberové konanie medzi uchádzačmi o prácu v rómskych hliadkach? Bude mať vo výberovej komisii zastúpenie aj príslušník najbližšieho obvodného oddelenia policajného zboru? 2. Aké požiadavky musia spĺňať členovia rómskych hliadok? Čiže napríklad výška ukončeného vzdelania, fyzické predpoklady, odborná spôsobilosť. 3. Budú musieť členovia rómskych občianskych hliadok dokladovať svoju bezúhonnosť odpisom z registra trestov? 4. Akým dokladom, prípadne spôsobom budú uchádzači o prácu v rómskych hliadkach dokladovať, že sú príslušníci rómskeho etnika? Ďakujem za pozornosť.
Verešová, Anna, poslankyňa NR SR (2018-12-05):
Ďakujem pekne. K otázke pani poslankyni Grausovej. Samozrejme, že sa to týka od roku 1948 a v dôvodovej správe v čl. II bodu 1 máte vymenovaných všetkých tých, ktorí pracovali v rôznych tých inštitúciách v štruktúrach bývalej Štátnej bezpečnosti a vykonávali v ktorých útvaroch. A ďakujem všetkým.
I. Šimko, minister vnútra SR: (2002-06-27):
Nejaký vetný člen tu chýba. Rád konštatujem, že prerokúvanie tohto vládneho návrhu zákona malo nielen v gestorskom, ale aj v ďalších určených výboroch Národnej rady vecný a konštruktívny priebeh. Stotožňujem sa s väčšinou pripomienok a odporúčaní, ktoré vyústili do akceptovaných pozmeňujúcich a doplňujúcich návrhov. Niektoré z týchto návrhov sa opierajú už aj o poznatky z praxe so zámerom zlepšiť znenie aj ďalších ustanovení zákona o Hasičskom a záchrannom zbore, ktoré predložený návrh novely tohto zákona z hľadiska riešenia transformácie Vojsk civilnej ochrany a Mestského hasičského a záchranného zboru hlavného mesta Slovenska Bratislavy do Hasičského a záchranného zboru neobsahoval. Uznávam, že riziko i rozsah práce hasičov neustále narastá. Návrhy, ktoré odporučil Výbor Národnej rady pre sociálne veci a bývanie, by priniesli určité rovnovážnejšie ohodnotenie práce a priblíženie ich sociálneho zabezpečenia k sociálnemu zabezpečeniu policajtov a vojakov. Treba však zvážiť, či na realizáciu návrhov na úpravu príplatku za štátnu službu v sťaženom a zdraviu škodlivom prostredí sumy odchodného a príplatku za štátnu službu k dôchodku budú disponibilné zdroje v štátnom rozpočte v sume 800 mil. Sk tak, aby ich bolo možné počínajúc rokom 2003 premietnuť do kapitoly ministerstva vnútra. Ide o sumu, ktorá nebola vládou zapracovaná do súvisiaceho ekonomického dosahu zákona, čím hovorím, že nebudú. Vzhľadom na spomenuté pozitívne prístupy a súvisiace návrhy, ktoré sú premietnuté aj do spoločnej správy výborov Národnej rady, prednesenej povereným spravodajcom z gestorského výboru, odporúčam schváliť vládny návrh zákona v znení odporúčaných pozmeňujúcich a doplňujúcich návrhov. Dámy a páni, ďakujem vám za pozornosť a prosím o podporu návrhu. Ďakujem.
A. Belousovová, podpredsedníčka NR SR: (2009-10-27):
Otváram všeobecnú rozpravu. Do rozpravy som nedostala žiadne písomné prihlášky. Chce sa niekto prihlásiť do rozpravy ústne? Nie. Uzatváram možnosť podania ústnych prihlášok do rozpravy. Vyhlasujem rozpravu za skončenú. A prerušujem zároveň rokovanie o tomto bode programu. Teraz by mali nasledovať body 56 a 57, ktoré predkladá výbor pre európske záležitosti. Ide o tlače 1261 a 1260. Na základe žiadosti predsedu výboru pána poslanca Milana Urbániho ich však prerokujeme vo štvrtok 29. októbra. V rokovaní teda budeme pokračovať prvým čítaním o návrhu poslanca Národnej rady Slovenskej republiky Štefana Kužmu na vydanie zákona, ktorým sa mení a dopĺňa zákon č. 372/1990 Zb. o priestupkoch v znení neskorších predpisov . Návrh zákona má tlač 1266. Návrh na jeho pridelenie na prerokovanie výborom je v rozhodnutí č. 1293. Dávam slovo pánovi poslancovi Štefanovi Kužmovi, ktorý návrh zákona uvedie.
Danko, Andrej, podpredseda NR SR (2024-01-16):
Pán poslanec Spišiak.
T. Cabaj, podpredseda NR SR: (2010-05-25):
Poprosím všetkých, ktorí majú záujem zúčastniť sa na hlasovaní, aby prišli do rokovacej miestnosti. (Reakcia z pléna.) Procedurálny ešte – pán poslanec Urbáni.
Jurinová, Erika, podpredsedníčka NR SR (2014-04-03):
Pán poslanec Mičovský.
B. Bugár, podpredseda NR SR: (2005-07-06):
J. Jaduš, poslanec: Je mi skutočne veľmi ľúto, pani kolegyňa, že ste nedávali pozor a málo vnímali moje vystúpenie. Ja som hovoril o takej systémovej chybe, ktorá je založená na nekonzistentnosti postojov a názorov vnútri vlády samotnej, na tej nekonzistentnosti, ktorá brzdí krajinu v jej ďalšom rozvoji. Takže pre budúcnosť každá vláda, ktorá bude vychádzať z rovnakých ideových a programových cieľov, z rovnakých hodnôt, len takáto vláda bude pre túto krajinu skutočne dobrou vládu. Ďakujem veľmi pekne.
Sloboda, Vladimír, poslanec NR SR (2018-09-20):
Ďakujem pekne, takže aby sme naplnili formality, po dohode s navrhovateľom, ako aj s druhým spravodajcom navrhujem, aby sme o obidvoch návrhoch zákonov hlasovali na októbrovej schôdzi.	Ďakujem pekne.
Laurenčík, Milan, podpredseda NR SR (2021-06-24):
Pán poslanec Vladimír Zajačik vystúpi s faktickou poznámkou, nech sa páči.
Kollár, Boris, predseda NR SR (2021-02-24):
Musím to rýchlo stihnúť. Tak, pán Pellegrini, na toto vám všetko odpovie pán minister, je tu, takže ďakujem za konštruktívnu faktickú poznámku, odpovie vám. Pán Suja, dobre ma teraz počúvajte. Stíhačky. Hovoril som, že som proti tomu, bol to nezmyselný nákup. Stále si za tým stojím. A vy mi naschvál otáčate slovo na jazyku. Ja som povedal, že už teraz tie stíhačky musíme nakúpiť, lebo sme už za ne zaplatili, keď sme prišli do vlády, jednu miliardu. Odišla jedna miliarda za stíhačky a tým pádom sme sa mohli rozhodnúť, áno, nekúpme stíhačky, ale o miliardu dôjdeme a stíhačky žiadne mať nebudeme. Čiže v tomto prípade, keď už sme vo vláde a už bola zaplatená tá veľká záloha, tá prvá časť, obrovská časť toho všetkého, celého kontraktu, tak už nebolo nič iné možné, ako tie stíhačky dokúpiť. Ja si myslím, že vy ako dobrý hospodár by ste urobili to isté. Ďalej. Prečo je to 60 dní, tak na to odpovie pán minister, prečo to nestíha za 60 dní. Ďalej by som chcel ešte na pána Suju odpovedať, ŠFRB, sme tam upravovali rôzne podmienky, aby sme mohli, aj súkromní developeri aby mohli rýchlejšie stavať. Pán Marian Kotleba, áno, v SkyTolle s vami súhlasím, čo sme spravili so SkyTollom, odpovie vám pán minister, je tu, tak vám dá na to správu, robili sme na tom a pracujeme na tom. Ďalej, pána Mizíka vyhodím, lebo už by som to nestíhal. Pán Mazurek, čo sa, teda, pán Mazurek, na človeka, ktorý podrazí a zradí svojho vlastného predsedu, dostane sa po jeho chrbte do parlamentu a potom sa kajá na videu a ospravedlňuje, že vy ste iný ako ĽSNS, iný ako Kotleba, tak na takého nebudem ani reagovať. (Potlesk.) Viete len osobne urážať, napádať a doporučil by som vám, keď chcete byť iný, berte si viac príkladu z vašeho pána predsedu, naozaj.
Šimečka, Michal, podpredseda NR SR (2024-01-24):
Ďakujem pekne. Pán poslanec Vančo.
Číž, Miroslav, podpredseda NR SR (2015-02-04):
Kolegovia, poprosím trošičku ešte kľudu.
Blaha, Ľuboš, podpredseda NR SR (2024-02-28):
Takže vážené panie poslankyne, páni poslanci, vyhlasujem rozpravu za skončenú. Chce k rozprave zaujať stanovisko navrhovateľ? Je tomu tak. Takže, pán minister, nech sa páči, máte slovo.
Dostál, Ondrej, poslanec NR SR (2023-06-14):
Pán podpredseda Národnej rady Grendel, nielen z tvojho vystúpenia mám pocit, že poslanci pristupujú k programovému vyhláseniu vlády spôsobom akoby sme tu mali vládu, ktorá tu má vládnuť celé štyri roky, dostala mandát vo voľbách na základe nejakých volebných programov a teraz tu ide robiť nejaké systémové zmeny. My tu máme vládu, ktorá má preklenúť obdobie medzi neskorými predčasnými voľbami a okamihom, keď bol odobratý mandát alebo poverenie tej predchádzajúcej vláde, ktorá niekoľko mesiacov vládla v nedôvere. Áno, ja zdieľam tvoje obavy, čo je najväčšou hrozbou budúcich volieb. Môže byť ohrozená spravodlivosť, môže byť dokonca ohrozená aj demokracia na základe výsledkov septembrových volieb. Mám tie obavy, ale čo iné by teda malo byť v programovom vyhlásení vlády. Bolo by to lepšie, keby kapitola, ktorá sa týka vnútra, nebola posledná, ale bola by tretia alebo prvá? Potom by OĽANO hlasovalo za vyslovenie dôvery tejto vláde a za schválenie programového vyhlásenia? Má si vláda dávať nejaký zámer, že v skrátenom legislatívnom konaní presadí v parlamente zmeny fungovania prokuratúry, napríklad zmenu § 363, ktorú my sme mali v roku 2020 v programovom vyhlásení a nepodarilo sa nám to, nepodarilo sa nám to presadiť? Alebo vymení riaditeľa SIS, ktorého zmenu mohla navrhnúť predchádzajúca vláda, a teraz predstavitelia predchádzajúcej vlády vyzývajú nového premiéra, aby urobil to, čo oni neurobili? To, čo je dôležité, je, že orgány činné v trestnom konaní majú rozviazané ruky a ja som presvedčený, že ich budú mať rozviazané aj za tejto vlády. (Potlesk.)
M. Číž, podpredseda NR SR: (2007-03-28):
(Hlasovanie.) Prítomných 139 poslancov, za návrh 75 poslancov, proti 62 poslancov, zdržal sa 1 poslanec, nehlasoval 1 poslanec. Konštatujem, že tento návrh sme schválili.
Mazurek, Milan, poslanec NR SR (2016-09-07):
Pani ministerka, vy ste vo svojom prejave spomenuli, že dúfate, že ostatné kompetentné rezorty budú situáciu s bezpečnosťou vo vlakoch riešiť. Ak si myslíte, že takýto chabý a naivný verejný prísľub ľuďom, ktorý v týchto vlakoch cestujú, postačí, tak to ste na veľkom omyle. Ja teraz budem parafrázovať nášho poslanca Milana Uhríka, keď poviem, že na to, aby sa bezpečnosť v týchto vlakoch začala riešiť, je potrebné, aby ste si skúsili vy osobne pracovať aspoň týždeň ako sprievodkyňa na trati Poprad – Stará Ľubovňa a pochopili by ste, o čom celá táto situácia je. A verím tomu, že do pár dní by situácia s bezpečnosťou bola vyriešená. Ďakujem. (Potlesk.)
Matovič, Igor, poslanec NR SR (2017-02-02):
Kolega Bublavý, hovoríš, akože vyhovárate sa, však je to vaša taká politika, že vlastne za tie energie nemôžete, lebo však to tá pravica sprivatizovala. Ale, prosím ťa pekne, pozri sa tuto a nájdi mi tu jediného poslanca, ktorý z nás hlasoval za privatizáciu strategických podnikov energetických. Jediný taký poslanec v opozícii nie je. Ale keď ho budeš chcieť nájsť, toho človeka, od ktorého hlasu záležalo a ktorý rozhodol o tom, či energetické podniky na Slovensku skončia v súkromných rukách, pozeráš sa presne správnym smerom, tam sedí. Je to predsedajúci Béla Bugár. Od jeho hlasov, od hlasov jeho strany záležalo, či Slovensko sprivatizuje energetické podniky alebo ich bude mať štátne. Takže páchateľ sedí na predsedníckom kresle. Ak mi bude hovoriť niekto, alebo ty si ešte hovoril, že pán predseda povedal, že čo majú ľudia spraviť s tými faktúrami, že ich majú roztrhať. Áno, a to je ten problém, na ktorý upozorňujem dva týždne, že on tých ľudí oklamal druhýkrát, že on ich naviedol, roztrhajte a po roztrhaní im došli väčšie faktúry a dôjdu im väčšie faktúry, ako by mali pred roztrhaním. Chápeš to? Chápeš to? (Reakcia z pléna.) Ešte raz roztrhať, jasné, a potom ich budú naháňať exekútori. To je taká múdra rada od poslanca Národnej rady, umrem. A pán Muňko, vyprosím si, aby mne nejaký mečiarovský privatizér Muňko hovoril do podvodníkov. Človek, ktorý privatizoval najväčšiu cestovku na Slovensku, Čedok. Mečiarovský privatizér a podvodník, aby mne tu, čo i len si obtrel o mňa svoju hubu, si to naozaj vyprosím. Dobre? A vety typu, že som ja sa mal starať o starodôchodcov. Kto tu bol šéfom Sociálnej poisťovne a bral dva platy a zároveň bol poslancom Národnej rady a kašlal na starodôchodcov a čakal, kým vymrú? Ja som to nebol, ale bol to nejaký Muňko.
Kollár, Boris, predseda NR SR (2020-10-13):
Pán poslanec Valocký.
Danko, Andrej, podpredseda NR SR (2023-12-08):
Pán poslanec Jakab.
Ferenčák, Ján, poslanec NR SR (2020-07-24):
Ďakujem za slovo. Pán minister, vy ste na začiatku povedal, že v tejto sále by mali sedieť ľudia, ktorí sa postavia za svoje názory a mali by konať čestne. Vy ste si aj vyslúžil taký standing ovation od vašich kolegov a ja vám poviem možno prečo. Pretože ste ako jediný zo šiestich ministrov priznal, že premiér spravil plagiát a mal by odstúpiť. Ste jediný, všetci ostatní predtým obhajovali, že je to v poriadku. Ale na druhej strane, ste sľuboval jednu vec, že aby tá spravodlivosť bola, no ale pred voľbami veď bolo všade plno novín a všetkého, aká tá spravodlivosť a zmena príde. A na záver ste jednu vec povedal, že aby sa dielo dokončilo, je tu nejaký vyšší princíp. A to je veľmi nebezpečné, pretože ten vyšší princíp bol vo všetkých režimoch, ktoré boli, a vždy si dali jednu úlohu – dielo dokončiť, a vždy to dopadlo veľmi zle. Takže takýto vyšší princíp, keď ste si dali, že chcete dielo dokončiť, chcem vám povedať, že s vaším presvedčením a s tým, ako ste sa tu postavil, asi prídete do veľkého rozporu, pretože to dielo nie je dobré. A v každej normálnej krajine – a ja verím, že Slovensko je normálna krajina – by mal každý politik sa správať podľa morálky a zásad a to, čo ste povedal, to mal povedať premiér a nie minister. A veľká škoda, že ste bol jediný, ktorý to takto otvorene povedal. A treba ešte doplniť, neposúvajte hranicu morálky a zásad. Pretože ak toto zlegalizujete a poviete, že je to v poriadku, posunuli ste sa o krok ďalej k niečomu inému. A ak máte také presvedčenie, tak s tým ani vy nebudete súhlasiť. Ďakujem.
Kollár, Boris, predseda NR SR (2020-07-08):
Ďakujem. Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do, do rozpravy ústne? Ak nie, vyhlasujem všeobecnú rozpravu za skončenú. Chce k rozprave zaujať stanovisko navrhovateľ? Nie, ďakujem. Chce sa vyjadriť k rozprave spravodajkyňa? Nie, ďakujem. Prerušujem rokovanie o tomto bode programu. Pristúpime k druhému čítaniu o návrhu na vyslovenie súhlasu Národnej rady Slovenskej republiky s Dohodou o ukončení bilaterálnych investičných zmlúv medzi členskými štátmi Európskej únie . Návrh vlády má parlamentnú tlač č. 146 a spoločná správa výborov má tlač č. 146a. Návrh vlády odôvodní podpredseda vlády a minister financií Slovenskej republiky Eduard Heger, prosím ho, aby sa ujal slova. Nech sa páči.
Kollár, Boris, predseda NR SR (2021-09-21):
Ďakujem. O slovo do rozpravy sa prihlásil podpredseda parlamentu. S faktickou poznámkou, pán poslanec Saloň.
Žiak, Miroslav, poslanec NR SR (2020-07-15):
Kufíňo, si beťár. (Povedané mimo mikrofónu.) (Prestávka.) (Po prestávke.)
Kollár, Boris, predseda NR SR (2023-03-15):
Ďakujem pekne. Vyhlasujem dvojminútovú prestávku na to, aby mohli poslanci opustiť sálu, ktorí chcú opustiť, aby sme mohli ďalej nerušene pokračovať v rokovaní. (Prestávka.)
Laurenčík, Milan, podpredseda NR SR (2020-12-02):
V zmysle rokovacieho poriadku o možnosť vystúpiť v rozprave požiadal pán podpredseda Národnej rady Juraj Šeliga. Nech sa páči, pán podpredseda, máte slovo.
Ďuriš Nicholsonová, Lucia, podpredsedníčka NR SR (2016-11-25):
Pán poslanec Dostál s reakciou na faktické.
P. Hrušovský, predseda NR SR: (2005-03-16):
(Hlasovanie.) 136 prítomných, 114 za, 21 sa zdržalo, 1 nehlasoval. Návrh sme schválili. Teraz pristúpime k hlasovaniu o vládnych návrhoch zákonov, ktoré prerokúvame v druhom čítaní. Prosím pani poslankyňu Podrackú, aby z poverenia gestorského výboru, výboru pre ľudské práva, národnosti a postavenie žien uvádzala návrhy hlasovaní k prerokúvanému vládnemu návrhu zákona, ktorým sa mení a dopĺňa zákon 105/2002 o poskytovaní jednorazového finančného príspevku príslušníkom československých zahraničných alebo spojeneckých armád ako aj domáceho odboja v rokoch 1939-1945, ktorý prerokúvame ako tlač 991. Nech sa páči, pani poslankyňa. D. Podracká, poslankyňa: Vážený pán predseda, v spoločnej správe neboli žiadne pozmeňujúce návrhy. V rozprave vystúpili dvaja páni poslanci, ktorí podali dva pozmeňujúce návrhy. Podľa § 94 ods. 2 a 3 rokovacieho poriadku nemôžeme o nich hlasovať, pokiaľ nevznesú navrhovatelia námietku, pretože oba návrhy idú nad rámec zákona a navrhovateľ vyjadril s nimi nesúhlas.
Nováková, Alena, poslankyňa NR SR (2024-04-18):
Pán poslanec Ledecký, myslím si, že to je dosť odvážne tvrdenie, že za, pre nás sú seniori len raz ročne podstatní alebo viditeľní. Myslím si, že strana HLAS a pán minister Tomáš už z opozície urobil pre seniorov dosť. A mňa by zaujímalo, čo ste vy za tri a pol roka urobili, aby ste skvalitnili život tým dôchodcom, keď teraz ste tu nám preniesli tie filozofické úvahy, čo z toho ste vy presadili. Ďakujem.
Blanár, Juraj, podpredseda NR SR (2023-05-03):
Toľko rozprava, ktorú vyhlasujem za skončenú a prerušujem rokovanie o tomto bode programu. Pán minister, či chceli ste záverečné slovo? (Reakcia ministra.) Tak sa ospravedlňujem, lebo nevidel som vašu žiadosť, ale udeľujem, samozrejme, slovo v záverečnom slove.
Kecskés, Ján, poslanec NR SR (2018-02-14):
Ďakujem za slovo. Marian, vo svojom vystúpení si spomínal, že teda tu absentuje značná časť vládnych poslancov, je ich tu možnože tucet, druhý tucet pozerá hokej v parlamentnom bufete, a teda z praktického hľadiska táto novela neprinesie nič nové, sfunkčnenie práce Národnej rady Slovenskej republiky. Ďakujem.
Budaj, Ján, poslanec NR SR (2016-04-20):
Ďakujem. Kolega Osuský prišiel na návštevu, viete, prišiel na návštevu z čias, kedy utilitarizmus ešte nezožral. Nezožral a nevysmial politiku verejnej služby, politiku, čo sa nevezie len na populizme, nerozdáva z budúcnosti, ale verejne a poctivo sa prihlasuje k nejakej vízii, obrannej, vzdelávacej, zdravotnej politike. To všetko si vyžaduje aj niekedy odvahu k nepopulárnym krokom a vyžaduje si to odvahu využiť to, že teraz je relatívne naozaj čas lepších príjmov, nižšej nezamestnanosti a že Európska únia a najmä náš hlavný obchodný partner Nemecko nás nesú na vlne relatívne dobrej hospodárskej situácie. Teraz by vaša koalícia mala mať odvahu k takýmto slovám, k takýmto víziám. Žiaľ, teda musel poukázať aj na to, že v programe táto ašpiratívnosť chýba. Preto o nej hovoril on sám. Zároveň kolega Osuský prišiel na návštevu z čias, kedy sme všetci verili, že demokratické strany postupne presvedčia aj tých, ktorí zostali po komunistickej strane, aby sme spoločne posúvali politickú kultúru Slovenska z tej postkomunistickej, neskôr potom premenenej na bahno mečiaristickej politiky, aby sme ju posúvali k politike, aká je vo vyspelých západných kultúrach, politike otvorenosti, potláčania, naozajstného potláčania korupcie, politike spoločne zdieľaných tých základných hodnôt. A to je posolstvo, ktoré je takisto kľúčové a ktoré sa týkalo tých jeho pasáží, kde hovoril o kultúre. Na konci dňa je to rozhodnutie, či chcete stáť na mieste, dokonca sa vracať alebo sa pohnúť dopredu.
Hrnčiar, Andrej, podpredseda NR SR (2017-02-07):
Končím možnosť nahlásiť sa s faktickými poznámkami. Nech sa páči, pán poslanec Viskupič.
Farkašovský, Karol, poslanec NR SR (2019-05-09):
Ctené kolegyne, vážení kolegovia, dovoľte mi oboznámiť vás so spoločnou správou výborov Národnej rady Slovenskej republiky o prerokovaní zákona z 27. marca 2019, ktorým sa dopĺňa a mení zákon Národnej rady č. 63/1993 Z. z. o štátnych symboloch Slovenskej republiky a ich používaní v znení neskorších predpisov, vráteného prezidentom Slovenskej republiky na opätovné prerokovanie Národnou radou. Výbor Národnej rady Slovenskej republiky pre kultúru a médiá ako gestorský výbor podáva Národnej rade Slovenskej republiky spoločnú správu výborov Národnej rady o výsledku prerokovania zákona z 27. marca 2019, ktorým sa mení a dopĺňa zákon Národnej rady č. 63/1993 Z. z. o štátnych symboloch Slovenskej republiky a ich používaní v znení neskorších predpisov, vráteného prezidentom Slovenskej republiky na opätovné prerokovanie Národnou radou. Bod 1. Národná rada schválila dňa 27. marca 2019 zákon, ktorým sa mení a dopĺňa zákon Národnej rady č. 63/1993 Z. z. o štátnych symboloch Slovenskej republiky a ich používaní v znení neskorších predpisov... (Ruch v sále, zaznenie gongu a prerušenie vstúpenia predsedajúcim.)
Hraško, Igor, poslanec NR SR (2015-12-01):
Ďakujem za slovo. Erika, ja ťa len podporím, lebo naozaj povedala si pravdu. A aj mne v podstate hovoríš z duše, čo korektné môžeme očakávať vlastne od vládnej strany po tých skúsenostiach, ktoré sme tu nadobudli za posledných tri a trištvrte roka. No nie je to nič, len neúprimná snaha vládnej strany o nejakú marketingovú realizáciu svojich cieľov. Vláda sa zobudila až teraz pred voľbami? Odkedy útočia teroristi vo svete, začali útočiť teraz, pred mesiacom, pred rokom? Predsa teroristické útoky máme na dennom poriadku všade vo svete aj v Európe boli. To snáď nikto nechce vyvrátiť. A vládna strana sa tu zobudila až teraz? Je mi to trošku, samozrejme, čudné, ale však vieme všetci, kam to smeruje, a už to tu bolo viackrát spomínané, aj ty si o tom hovorila. Je pred voľbami. O nič iné ako o marketing tu nejde. A to je práve to neúprimné, čo vládna strana robí. Fico jednoducho zneužíva tie útoky na to, aby zo seba spravil nejakého ochranára alebo bojovníka proti terorizmu. A čo tu robil doteraz? Doteraz nechránil obyvateľov Slovenska pred podobnými hrozbami? Až teraz ide zo seba robiť veľkého hrdinu, geroja? Nuž, tak ako si hovorila, toto skrátené konanie skutočne nemá opodstatnenie. Ani ja zaň nezahlasujem. A naozaj nebolo zdôvodnené. A to je opäť tá diskusia na to, kto a akým spôsobom dodržiava rokovací poriadok, to, čo nám bolo vytýkané. Takže vládna strana ho môže porušovať, lebo sa jej to páči. A proti tomu sa, samozrejme, neozve.
A. Belousovová, podpredsedníčka NR SR: (2009-11-04):
Vyhlasujem rozpravu za skončenú. A chcem sa spýtať pána navrhovateľa, či chce k rozprave zaujať stanovisko. Tam bola aj otázka pána poslanca. Nech sa páči.
P. Hrušovský, predseda NR SR: (2004-03-02):
(Hlasovanie.) 124 prítomných, 67 za návrh, 53 proti, 4 sa zdržali. Návrh sme schválili. Prosím, ďalší návrh. M. Abelovský, poslanec: Ešte sa vrátim k diskusii. Dvaja páni poslanci, pán poslanec Hort a pán poslanec Maxon, navrhli, aby predložený návrh bol pridelený aj výboru pre verejnú správu, aj  výboru pre pôdohospodárstvo. Čiže v tejto časti navrhnem...
Viskupič, Jozef, poslanec NR SR (2015-05-27):
Pán premiér, pri všetkej úcte, mne národnoštátny záujem hovorí veľa a celkom by som si vyprosil to, aby ste vy mne hovorili, kedy ja mám byť ticho. Nie, nebudem ticho vtedy, keď vám treba povedať, že zatiaľ vystúpil jeden poslanec v rozprave alebo umožnili ste, lebo dokopy tu boli štyri vystúpenia, tri boli z vládnej strany a jedno z opozičných, takže možnože tie argumenty, ktoré chcete vypočuť. A ja vás aj z hľadiska toho národnoštátneho záujmu chcem požiadať, že ja som dával totižto ten návrh tu, procedurálny, aby sme sa bavili aj o tom Slovak Telekome. A bavíme sa o všetkých veciach a konečne vyčistíme ten priestor, kedy vy potrebujete jednoducho mlžiť a zakrývať a nazvať to, čo sa dnes deje, že tu politici vládni, možno aj v tejto poslaneckej snemovni, ktorí svoju účasť vo firmách kryjú za účasť v schránkových firmách kde-kade po svete, a vy poviete, že toto je dielom niekoho, kto mal svoju stranu, ktorá už takmer neexistuje v tom parlamente, respektíve na toho člena, čo ste to mierili, tak nie je ani jej, členom poslaneckého klubu. Chcel by som vás teda poprosiť, aby vás netrápili toľko poslanci opozície, pretože ak bola privatizácia zbabraná, tak vás v tom vieme podporiť, ale pýtame sa základnú otázku: prečo reprivatizujete Slovak Telekom spôsobom, ako ste to urobili? Prečo na jednej strane hovoríte, že vy máte všetko právne kryté. Na druhej strane sa hovorí o možných 588-miliónových škodách, ktoré krokom, ktorý ste urobili, štátu hrozia? A na to... (Prerušenie vystúpenia časomerom.)
Pfundtner, Edita, poslankyňa NR SR (2011-06-02):
Z dôvodu, že bol schválený 8. bod zo spoločnej správy, nebudeme hlasovať ani o 6. bode pozmeňujúcich a doplňujúcich návrhov pána poslanca Madeja k čl. VI k návrhu zákona.
P. Hrušovský, predseda NR SR: (2004-03-10):
S. Zubo, poslanec: Vážený pán kolega, nemôžem poprieť, že skutočne s veľkým záujmom som si vypočul vaše vystúpenie. Bolo zaujímavé ani nie tak svojím obsahom, ako skôr vašou vzácnou schopnosťou dokázať urobiť z núdze cnosť a schopnosťou prispôsobiť si fakty momentálnej potrebe. Čo konkrétne mám na mysli. Na tejto schôdzi Národnej rady sme prerokúvali otázku odstávky jadrovej elektrárne V1. Pri prerokovaní tejto otázky vo vašom vystúpení v diskusii odznelo jednoznačné odmietnutie stanoviska, že by sa táto otázka znovu dala do programu rokovania s cieľom predĺžiť životnosť jadrovej elektrárne a v tomto prípade ide o stovky miliárd korún, ktoré Slovenská republika môže získať alebo stratiť a ide v neposlednom rade aj o energetickú závislosť Slovenskej republiky. Dnes práve naopak, keď ste hovorili o zmenách v členských štátoch k otázkam voľného pohybu pracovnej sily a opatreniach jednotlivých členských krajín smerujúcich k obmedzeniu tohto pohybu, hovorili ste o tom ako o prirodzenom jave, na ktorý majú jednotlivé súčasné členské krajiny Európskej únie, samozrejme, nárok a je to ich šanca, ich možnosť takto reagovať na nebezpečenstvo, ktoré podľa nich hrozí prílevom pracovnej sily z východnej Európy. Obdobne ste sa vyjadrovali aj o dohodnutých výškach, kvótach výroby jednotlivých komunít poľnohospodárskych výrobkov. Takže toto všetko trošku človeka zaráža. Ako tomu teda v skutočnosti je. Keď ide o zmeny v prospech Slovenska, vidíte nemožnosť, neschopnosť...
Á. Biró, poslankyňa: (2007-05-10):
Predseda Národnej rady Slovenskej republiky rozhodnutím č. 232 z  19. marca 2007 pridelil návrh na vyslovenie súhlasu Národnej rady Slovenskej republiky na prerokovanie: Zahraničnému výboru Národnej rady Slovenskej republiky a Výboru Národnej rady Slovenskej republiky pre kultúru a médiá. Za gestorský výbor určil Výbor Národnej rady Slovenskej republiky pre kultúru a médiá. Určené výbory predmetný návrh prerokovali v stanovenej lehote a v prijatých uzneseniach zhodne odporučili Národnej rade Slovenskej republiky s Dohovorom vysloviť súhlas. Gestorský výbor 3. mája 2007 prerokoval a schválil spoločnú správu výborov a uznesením č. 61 schválil správu o výsledku prerokovania predmetného návrhu vo výboroch. Gestorský výbor zároveň určil mňa za spoločnú spravodajkyňu výborov a bola som poverená informovať Národnú radu o výsledkoch rokovaní vo výboroch a predložiť návrh uznesenia podľa čl. 86 písm. d) Ústavy Slovenskej republiky, vysloviť súhlas s Európskym dohovorom o ochrane audiovizuálneho dedičstva a Protokolom o ochrane televíznej produkcie k Európskemu dohovoru o ochrane audiovizuálneho dedičstva. Návrh na uznesenie Národnej rady Slovenskej republiky tvorí prílohu tejto správy. Ďakujem, pán predseda, skončila som. Prosím, otvorte rozpravu.
Číž, Miroslav, podpredseda NR SR (2014-11-27):
Ďakujem pekne, pán minister, inak, príjemný deň. Vystúpil pán minister ako navrhovateľ. Teraz poprosím spravodajcu, ktorého určil výbor pre sociálne veci, predsedu tohto výboru pána poslanca Jána Podmanického, aby informoval Národnú radu o výsledku rokovania výborov a aby odôvodnil návrh, ako aj stanoviská gestorského výboru. Máte slovo, pán predseda.
T. Cabaj, podpredseda NR SR: (2010-01-20):
Slovo má pán poslanec Kužma, pripraví sa pán poslanec Martin Pado.
Zmajkovičová, Renáta, podpredsedníčka NR SR (2013-02-05):
Ďakujem, pán poslanec, poprosím dať do záznamu. Kolegyne, kolegovia, želám vám ešte pekný večer a zajtra o 9.00 hodine v rozprave vystúpi pán poslanec Hlina. (Prerušenie rokovania o 19.05 hodine.)
Kvorka, Ján, poslanec NR SR (2019-09-25):
Ďakujem za slovo, pán podpredseda. Vážené pani poslankyne, páni poslanci, v súlade s § 73 zákona o rokovacom poriadku som bol určený Výborom Národnej rady pre pôdohospodárstvo a životné prostredie za spravodajcu k návrhu uvedeného zákona. Návrh zákona spĺňa náležitosti podľa rokovacieho poriadku a Legislatívnych pravidiel tvorby zákonov. Vychádzajúc z oprávnení, ktoré pre mňa ako spravodajcu vyplývajú, odporúčam, aby sa Národná rada uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali tieto výbory: Ústavnoprávny výbor Národnej rady Slovenskej republiky a Výbor Národnej rady pre pôdohospodárstvo a životné prostredie. Za gestorský výbor navrhujem Výbor Národnej rady pre pôdohospodárstvo a životné prostredie. Odporúčam, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Pán predsedajúci, prosím, otvorte všeobecnú rozpravu.
Simon, Zsolt, poslanec NR SR (2015-05-13):
Ďakujem pekne, vážený pán predseda, vážené kolegyne, kolegovia, v prvom rade sa chcem poďakovať kolegom z výboru, ale aj vláde, že podporili tento návrh, ktorý tu na pôde Národnej rady skončil ako návrh výboru. Keď som ho vo februári predkladal ako pozmeňujúci návrh poslanca, vtedy z procedurálnych dôvodov spôsobu hlasovania nebolo možné ho zapracovať do vládneho návrhu zákona, ktorý vtedy doniesol minister Jahnátek. A dovoľte, k tej rozprave, ktorá k tomuto bodu bola, aby som zaujal stanovisko. Keď sa to zabralo, zabralo sa to veľmi rýchlo. Keď sa to malo vrátiť, už je to horšie. A podstata tých problémov vyplýva z toho, že mali sme tu aj nejakú vládu Vladimíra Mečiara, ktorý vytvoril vojenský kataster, ktorý nikto z nás sedliackym rozumom si nevedel predstaviť tak, že vojenský kataster vznikne tak v čase platnosti novej Ústavy Slovenskej republiky, teda po roku 1992, že v rokoch 1997, 1998 prídu úradníci, všetky parcely, všetky pozemky vymažú a napíšu, že toto je čistá biela plocha jedna k jednej vlastníctvom štátu. Preto dnes musíme prijímať osobitné riešenia, lebo to, čo platí na ostatnom území Slovenskej republiky, to razom v rokoch 1997, 1998 prestalo platiť na území Vojenského obvodu Javorina. Preto je tento problém. Ja chápem aj kolegu Fecka, že je to dlhé riešenia alebo trvá to dlho, ale na špeciálne problémy musíme špeciálne nájsť aj riešenia. A tak ako kolega Galko povedal, keď ministerstvo obrany neustrážilo, že predali cestu, ktorú vlastníci potrebujú a budú potrebovať na to, aby k svojim pozemkom pristúpili, tak aj takýmto neštandardným spôsobom na to musíme reagovať. A, ešte raz, chcem sa poďakovať aj kolegom z výboru, že nakoniec sa to predložilo ako návrh výboru, aj vláde, že na rokovaní vlády podporili tento návrh, ktorý, dúfam, bude mať podporu celej snemovne, krížom celým politickým spektrom, pretože je to v prospech občanov, ktorí tam majú svoj majetok a mali by ho dostať naspäť. Ďakujem pekne. A, ešte raz, žiadam vás o podporu tohto návrhu. Ďakujem.
Jurinová, Erika, podpredsedníčka NR SR (2014-06-04):
Ďakujem, pán poslanec. Na vaše vystúpenie nie sú žiadne faktické poznámky, prosím preto prvého písomne prihláseného rečníka pána poslanca Ivana Švejnu do rozpravy.
Grendel, Gábor, podpredseda NR SR (2021-01-12):
Pán poslanec Kremský.
V. Veteška, podpredseda NR SR: (2005-06-22):
D. Bollová, poslankyňa: Ďakujem pekne. Pán Cuper, ďakujeme za poučenie o tom, čo máme robiť. My skutočne neberieme na seba minulé viny. Vystupujeme iba v záujme spravodlivosti a s tým určite súhlasíte aj vy pán Cuper. Navrhli sme, ja som sa podpísala pod ten návrh, aby boli odškodnení účastníci protifašistického odboja až do roku 1948. Už tu spomínaní účastníci boja proti benderovcom, pretože až v roku 1948 vznikla vlastne Československá republika, ktorá mala na čele komunistickú stranu. Ale mám taký dojem, že vy ste tu ešte neboli v parlamente, čiže nemôžete teraz na to reagovať, či by ste to boli podporili, alebo nie. Skrátka parlament to nepodporil, čiže prosím vás, nepovažujte nás za dogmatikov a neviem koho všetkého možného, my naozaj hovoríme len o tom, ak odškodniť, tak spravodlivo a nepáchať krivdy ďalšie. Nič viac a nič menej, pán Cuper.
Hort, Milan, podpredseda NR SR (2010-08-11):
Ďakujem aj za starostlivosť o rečníka. Teraz dávam slovo pánovi poslancovi Kaníkovi. Nech sa páči.
Šimečka, Michal, podpredseda NR SR (2024-02-23):
Ďakujem pekne. Pán poslanec Šipoš.
Vážny, Ľubomír, podpredseda vlády SR pre investície (2014-11-09):
Ja vám ukážem tie snímky, sú v archíve, čo ste s nimi mávali, prosím vás. A posledné, čo poviem, lebo to sú ťažké nezmysly, zažite niečo, urobte niečo v príprave, stavebné povolenie, urobte niečo v tendri, urobte niečo v realizácii, nič z toho ste za sebou nenechali, skolaudujte niečo a potom môžete voľačo rozprávať, keď ten proces poznáte. Doteraz som si myslel, že idete podľa hesla, kto nič neurobí, nič nepokazí, nie, vy ste išli podľa hesla, aj to slovenské porekadlo ste premenili, nič ste neurobili a všetko ste pokazili, zanechali ste spálenú zem. (Potlesk.)
Galek, Karol, poslanec NR SR (2024-09-10):
Sľubujem. (Potlesk.)
Baránik, Alojz, poslanec NR SR (2017-05-18):
Chcel by som krátko reagovať na niektoré podnety, ktoré tu jednak v rozprave padli a jednak niečo k priebehu zasadnutia ústavnoprávneho výboru na túto tému. Myslím si, že kolega Kollár sa mýli, keď hovorí, že jeho strana zahlasuje za tento návrh, pretože sa nenechá alebo že by bolo nesprávne sa nechať vydierať nejakými špekulantami. Tu sa vôbec nejedná o nejakých špekulantov, kolegovia z OĽANO veľmi správne poukázali, že tu sa jedná jednoducho o zanedbanie toho, aký ten proces mal byť. A preto by som apeloval na kolegov zo strany SME RODINA, aby si rozmysleli svoje stanovisko, pretože podpísať sa pod takýto protiústavný akt, je niečo, čo by sa im mohlo ešte aj v budúcnosti vypomstiť, a hlavne je to útok na ich svedomie, keď si raz uvedomia, že akej strašnej veci sa zúčastnili. K samotnému priebehu zasadnutia ústavnoprávneho výboru niečo už povedal kolega Dostál, bolo to tam ako za komunistov, jednoducho všetci zdvihli ruky za toto zverstvo protiústavné, vrátane dvoch nádejných ústavných sudcov, ktorý jeden z nich si povymýšľal všelijaké rečičky na to, aby sa zdôvodnilo nezdôvodniteľné. Je to úplný trapas. Som rád, že ten istý kolega navrhol v novele rokovacieho poriadku to, že sa bude podrobovať výsluchu na ústavnoprávnom výbore vtedy, keď sa bude za ústavného sudcu hlásiť. Bude mu to tam pripomenuté. Pokiaľ ide o zmienku toho, že sa tu jednalo a jedná o zlyhanie ministerstva, to, samozrejme, tak nie je. Tu nejde o žiadne zlyhanie, to je jednoducho systém, takto to tu funguje. Tie kšefty, ktoré tam prebiehajú, ktoré prebehli vtedy, keď sa podpísala táto koncesná zmluva, všetci vieme, že tu ide nie o chaos, ale o peniaze. Jednoducho lietajú v tom obrovské peniaze a všetci vieme, že takáto zmluva a viaceré iné, ale hlavne táto možno, je to, čo drží túto koalíciu pohromade. Je to to lepidlo, ktoré zaručuje to, že táto koalícia vydrží, a to sa týka všetkých, čo budú za tento zákon hlasovať, bohužiaľ, musím povedať. A neprekvapilo by ma, keby celá táto koalícia nielenže drží na základe tejto zmluvy, ale aj vznikla kvôli tejto zmluve, pretože tu sa jedná o také prachy. Čiže žiaden chaos, ale systém. Tento zákon a proces, ktorý mu predchádzal, je jedna obrovská hanba a každý, kto zaňho zahlasuje, nech si to zodpovie svojim voličom. Ďakujem. (Potlesk.)
P. Paška, predseda NR SR: (2007-06-20):
(Hlasovanie.) 139 prítomných, 66 za, 5 proti, 68 sa zdržalo. Konštatujem, že ani tieto dva body z pozmeňujúceho návrhu sme neprijali. Ďalej.
Paška, Pavol, predseda NR SR (2013-10-25):
Ďakujem pekne pani spravodajkyňa. Otváram rozpravu. Mám písomnú prihlášku, za klub SDKÚ – DS pán poslanec Štefanec, za klub OĽaNO pani podpredsedníčka Jurinová a za klub Kresťansko-demokratického hnutia pán poslanec Brocka. Potom mám ešte písomnú prihlášku od pána poslanca Mihála a od pána poslanca Hlinu. Nech sa páči pán poslanec Štefanec.
Blanár, Juraj, podpredseda NR SR (2022-09-30):
Pán poslanec Kuffa, môžete reagovať na túto faktickú poznámku.
Kollár, Boris, predseda NR SR (2023-03-17):
Prosím, prezentujme sa a hlasujeme. (Hlasovanie.) Prítomných 132, pardon, prítomných 123, za 42, proti 37, zdržalo sa 44. Konštatujem, že Národná rada sa uzniesla, že nebude pokračovať v rokovaní o návrhu zákona. Pristúpime k hlasovaniu o návrhu na zmeny v zložení výborov. Je to tlač 1518. Najskôr budeme hlasovať o doplňujúcom návrhu, ktorý v rozprave podal pán poslanec Saloň. (Hlasovanie o návrhu na zmeny v zložení výborov Národnej rady Slovenskej republiky , tlač 1518.) Prosím, prezentujme sa a hlasujeme. (Hlasovanie.) Prítomných 124 poslancov, za 121, proti žiadny, zdržali sa 2, 1 nehlasoval. Konštatujem, že Národná rada tento návrh schválila. Teraz dávam hlasovať o návrhu ako celku. Prosím, prezentujme sa a hlasujeme. (Hlasovanie.) Prítomných 123 poslancov, za 96, proti žiadny, zdržalo sa 27. Konštatujem, že Národná rada schválila navrhnuté uznesenie. Teraz vyhlasujem päť minútovú prestávku a potom budeme pokračovať v rokovaní Národnej rady. (Prestávka. Po prestávke zaznievanie gongu.)
Hort, Milan, podpredseda NR SR (2011-03-24):
Ďakujem pekne. Áno, v súlade s § 35 ods. 6 rokovacieho poriadku pán minister práve otvoril rozpravu, a preto sa pýtam, či sa niekto z poslancov chce prihlásiť do rozpravy. Pán spravodajca je prvý, ešte evidujem pána poslanca Jaroslava Suju. Uzatváram možnosť prihlásiť sa do rozpravy. Slovo má pán poslanec Pado.
Hrnčiar, Andrej, podpredseda NR SR (2016-05-18):
Ďakujem. Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Končím možnosť nahlásenia sa do rozpravy. Do rozpravy sa prihlásil pán poslanec Pčolinský. Nech sa páči.
Pellegrini, Peter, predseda NR SR (2023-11-21):
No a už poprosím kľud, už ste si to vyjasnili, pán poslanec!
Šmilňák, Martin, poslanec NR SR (2024-01-17):
Ďakujem pekne, pán predsedajúci, a vám všetkým za pripomienky, keďže ich bolo viacej, tak so skúsim zovšeobecniť. Ja si myslím, že zákony majú slúžiť ľuďom, a keď to nerobíme pre nich a v ich prospech, tak tu ani nemáme čo robiť. Ak tvoríme zákony v prospech nejakej malej skupiny prominentov, tak, tak to je proste celé zle. Dotkli ste sa toho českého modelu a prirovnania. Ja som český model použil preto, lebo to koaliční poslanci v debatách so mnou hovorili, že ideme podľa českého modelu, tak je to fajn. A ja som si teda ten český model dohľadal a tam horná hranica, ako vravím, malej škody je štyritisíc eur. Alebo sa odvolávali na Karasovu novelu a tam bola horná hranica päťtisíc eur, ale oni to dali hore na 35-tisíc, čo veľmi, veľmi pomôže kriminalite a tomu, disproporcii, tomu, čo je dobré a čo nie je dobré. Pán Grendel, my musíme ľuďom hovoriť tie konkrétne príklady. Keď budeme hovoriť o miliardách, o tisícoch, keď budeme hovoriť o inflácii, to sú pojmy, ktoré bežní ľudia veľmi nerozumejú, preto, preto som sa snažil trošku polopatistickejšie, a práve také konkrétne prípady, že čo ide diať, toto musíme proste hovoriť ľuďom a toto musíme povedať aj koaličným poslancom, že keď sa pod toto podpíšu, tak vlastne spôsobia zhoršenie života na Slovensku a zhoršenie bezpečnosti. Takže ja, ja vnímam aj tie vaše príspevky ako, ako, ako ďalšia podporná sila, ktorá pomaličky, postupne možno pomôže a primäje ich k tomu, aby to buď stiahli, alebo upravili do takej podoby, že to bude ľuďom zlepšovať život, tak všetkým ešte raz ďakujem za zmysluplné konkrétne pripomienky a verím, že ešte odkryjeme aj ďalšie problémy, ktorých sa dotkneme, a možno veci pomôžeme. Ďakujem pekne. (Potlesk.)
Blanár, Juraj, podpredseda NR SR (2023-02-08):
Poprosím vás, aby ste sa nedohovárali, budete mať možnosť faktickú poznámku. Pokladám poznámku pána rečníka Richarda Takáča za súčasť toho, čo sa prerokováva v tejto šnúre, takže nevidím v tom problém. Nech sa páči.
Zemanová, Anna, poslankyňa NR SR (2021-11-10):
Ďakujem pekne. Som rada, že si spomenul aj tie rôzne vypchávky, kožušiny, kly a iné trofeje vzácnych citesových zvierat, ktorými sa rôzni zbohatlíci úplne bez hanby pretŕčajú, fotia a poukazujú. Vieme o tom, že sú aj na Slovensku zvernice, kde sa chovajú exotické druhy zvierat na panské poľovačky, a naozaj je potrebné toto mať v zákone jasne ošetrené tak, aby sa dalo zakročiť, aby mohla zakročiť inšpekcia, aby mohla zakročiť aj environmentálna polícia. Takže tento zákon, treba naozaj zopakovať, že nejde o obmedzovanie legálnych chovov. Tí, ktorí možno budú mať nejaké väčšie povinnosti možno v administratíve, ale je to tiež len za cieľom, aby bolo jasné a transparentné, kde sa chová, ako sa rozmnožuje, aby bola evidencia týchto druhov, nie ich zakazovať, chovy, najmä tie, ktoré sa starajú o rehabilitáciu, prípadne záchrany ohrozených druhov živočíchov, ale zákonným spôsobom na základe zmluvy, na základe súhlasu ministerstva životného prostredia a CITES orgánu. Ďakujem.
Šimečka, Michal, podpredseda NR SR (2024-04-17):
Ďakujem pekne. S faktickou poznámkou pani poslankyňa Kramplová, prosím, máte slovo.
Bugár, Béla, podpredseda NR SR (2017-09-12):
Na vystúpenie pána poslanca traja. Končím možnosť sa prihlásiť. Pani poslankyňa Kiššová, nech sa páči.
B. Bugár, podpredseda NR SR: (2004-05-12):
(Hlasovanie.) Prítomných 131, za 128, hlasovania sa zdržali 2, nehlasoval 1. Konštatujem, že tento návrh sme postúpili do druhého čítania . Nech sa páči. R. Hamerlik, poslanec: Pán predsedajúci, dajte, prosím, hlasovať o tom, že Národná rada Slovenskej republiky v súlade s rozhodnutím predsedu Národnej rady Slovenskej republiky prideľuje predložený vládny návrh zákona na prerokovanie výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre pôdohospodárstvo a Výboru Národnej rady Slovenskej republiky pre zdravotníctvo. Ďalej, aby za gestorský výbor určila hlasovaním Výbor Národnej rady Slovenskej republiky pre pôdohospodárstvo s tým, že určené výbory vládny návrh zákona prerokujú v termíne do 11. júna a gestorský výbor do 14. júna 2004.
Dvořák, Oskar, poslanec NR SR (2023-12-20):
Ďakujem veľmi za slovo, pán presedajúci. Ďakujem za tento príspevok. Ja by som sa vrátil opäť, lebo ono sa vždy vraciame k tomu vlastne, že my tu rokujeme o rozpočte, ale asi nemáme dostatočné podklady o tom, že vlastne nevieme, že čo sa tu, čo sa tu s tým rozpočtom bude diať. Len pre obraz, za tie pandemické časy, ktoré tu máme posledné dva-tri roky, nám tu že veľmi radikálne narástli, alebo za posledné dva roky, keď si to tak zoberiem, tam, tam boli také tempá, že, že to rástlo stovky miliónov eur, až o miliardu eur. Len teraz sa bavíme o tom, že tu budeme mať o 900 mil. viac. Zároveň v tom čistom porovnaní mňa tento nárast týchto rozpočtových prostriedkov teší, však my sme jedna z krajín, ktorá dáva najmenej. My dávame okolo 7,2 % HDP na zdravotníctvo. Tie najlepšie krajiny dávajú okolo 4-5% viac, len Česi, naši blízki susedia, dávajú o dve percentá viac. Ale o to viac ma potom znepokojuje, že keď sa pozriem na to, že o koľko sú tam tie navýšenia tých peňazí a prečítam si ten samotný rozpočet, tak ja tam nevidím absolútne nič popísané, že kam to má vlastne smerovať. My sme zároveň krajinou, ktorá dáva najmenej do prevenčných aktivít, a v tom máme najhoršie výsledky. Máme decká, kde sa zhoršuje fajčenie, užívanie alkoholu, obezita, pitie sladených nápojov, ale nič tu nemáme napísané o tom, vlastne nedozvieme sa, koľko viac pôjde do prevenčných aktivít. My tu nemáme opísané nejaké výsledkové indikátory. My tu ideme naliať z roka na rok o 900 mil. viac do zdravotníctva, ale nevidíme tu žiadnu napríklad hodnotu za peniaze, ktorú sme v predošlých rozpočtoch mali. Tu dokonca aj smerácke vlády, ktoré vždy aspoň si nejakú, nejakú revíziu do tých rozpočtov dávali, tak dokonca aj ten samotný štandard váš podliezate. Ja som k tomu dostal také odpovede na výboroch, že, že to sa možno uvedie k programovej vyhláške. Ale my tu máme najdôležitejší zákon roka podľa vašich slov a nemáme dostatok informácií k tomu. Nevieme, kam peniaze pôjdu, nalievame tam viac peňazí, nevieme, či to bude efektívnejšie, nevieme nič.
Hort, Milan, podpredseda NR SR (2010-10-20):
S reakciou na faktické poznámky sa prihlásil pán poslanec Miroslav Beblavý. Nech sa páči.
P. Paška, predseda NR SR: (2008-04-01):
(Hlasovanie.) 135 prítomných, 119 za, 16 sa zdržalo. Konštatujem, že tieto body zo spoločnej správy sme schválili.
Glváč, Martin, podpredseda NR SR (2019-10-22):
Ďakujem. Otváram rozpravu. Do rozpravy som dostal tri písomné prihlášky, z toho jedna za klub; za klub SaS pán poslanec Baránik a nasledujú potom pani poslankyňa Irén Sárközy a pani poslankyňa Žitňanská. Pán poslanec Baránik, máte slovo.
Paška, Pavol, predseda NR SR (2013-03-25):
Faktické poznámky, pán poslanec Sulík a Viskupič, končím možnosť sa prihlásiť. Pán poslanec Sulík.
Petrák, Ľubomír, poslanec NR SR (2015-06-30):
Pán predseda, pristúpime k hlasovaniu o návrhoch uvedených v spoločnej správe. Gestorský výbor odporúčal o návrhoch uvedených v IV. časti spoločnej správy v bodoch 1 až 21 hlasovať spoločne s odporúčaním gestorského výboru schváliť. V rozprave ale vystúpil pán poslanec Poliačik a požiadal o osobitné hlasovanie o návrhu uvedeného pod č. 5 spoločnej správy a ja som požiadal o osobitné hlasovanie o bode č. 16 spoločnej správy. Takže na základe uvedených skutočností, pán predseda, prosím, dajte hlasovať o návrhoch uvedených v spoločnej správe pod bodmi č. 1 až 4, bodoch 6 až 15 a 17 až 21 spoločne s odporúčaním gestorského výboru schváliť.
Pellegrini, Peter, predseda NR SR (2015-05-05):
Na vaše vystúpenie štyria páni poslanci. Končím možnosť prihlásiť sa faktickou poznámkou. Ako prvý pán poslanec Martvoň.
P. Paška, predseda NR SR: (2009-04-15):
vládny návrh zákona, ktorým sa mení a dopĺňa zákon Národnej rady Slovenskej republiky č. 270/1995 Z. z. o štátnom jazyku Slovenskej republiky v znení neskorších predpisov a o zmene a doplnení niektorých zákonov (tlač 982). Kolegyne, kolegovia, chcem vás požiadať o sledovanie programu. Pán minister.
P. Hrušovský, predseda NR SR: (2004-05-12):
(Hlasovanie.) 139 prítomných, 134 za, 2 proti, 3 sa zdržali. Návrh zákona sme schválili do druhého čítania . Prosím ďalší návrh. A. Ivanko, poslanec: Áno, ďakujem. Pán predseda, dajte hlasovať o tom, že Národná rada prideľuje predložený vládny návrh zákona na prerokovanie týmto výborom: ústavnoprávnemu výboru, Výboru Národnej rady pre verejnú správu, Výboru Národnej rady pre obranu a bezpečnosť a Výboru Národnej rady pre ľudské práva, národnosti a postavenie žien. Ďalej, aby za gestorský výbor určila ústavnoprávny výbor s tým, že určené výbory vládny návrh zákona prerokujú v druhom čítaní do 11. júna 2004 a v gestorskom do 14. júna 2004.